1Yelese'a te naba Lemuel ma tɔgɛ pa'alɛ en la n wana. 2N bia Lemuel, kelehe soŋa, te mam biŋe la nɔɔrɛ ge dɔgɔ hɔ. 3Da dekɛ ho paŋa yee pɔgɔbɔrɛ poan, te pɔgɔbɔrɛ n sagom nadoma kekeko. 4Lemuel, la ka sontii nadoma bii nɛŋadoma bugura daam, bii ba bɔta daam kpe'eŋo. 5Se'ere n sɔe la ba han nyu' ba wan ta tamɛ sɛla n nare ba tom la, ba wan namehe nahadoma. 6Bo' ya nɛresɛba n ye' kum daam kpe'eŋo bii ya bo se'em suunre n sagom daam. 7Bahɛ ya te ba nyu' tamɛ nɔŋɔ la yelese'a en da'ane la. 8Soŋɛ ya taromdoma la sɛba n ka tare ŋmɛregere zen'en, te ba ta'an nyɛta boorɔ. 9Ete ya soŋa, gankere ya nahadoma la taromdoma la ma'an ma'an. 10Pɔgɔsɛka n yehegɛ gana kuga mɔlebagenɛ, te boraa nara te a tara ka. 11Ka sera suunre boe la ka zen'en, ka tare la nyunrɔ kena na. 12Ka ete ka sera la som daarɛ woo, te be'em ka bɔna. 13Ka tare la gunguno, la konberɔ, wugura futo te popeelom bɔna. 14Ka ane wo kɔɔhereba ɔɔnrɔŋɔ la, ka ziire la dia zɛ'ɛta zen'enhe n zaan na. 15Ka ne ihege la bolika yu'uŋyu'uŋɔ, dugɛ dia bo ka yiredoma la ka pɔgɔsɔɔrɔ. 16Ka mi' ka wan da' samanɛ se'em, ge tara sɛla te ka tona nyɛta la buta tiihe. 17Ka nini mɔ'ɛ mɛ la ka tooma, te ka nu'uhe toola la tooma. 18Ka mi' se'em ma'an te ka wan da' bii ka koohe nyɛ' nyuunrɔ, ka tone la bala la yu'uŋɔ zan'an. 19Ka han tɛɛ nu'o gorɛ guŋo wanɛ, wogora ka mea futo. 20Ka tɛɛre ka nu'uhen bɔ'ɔra nahadoma, ge soŋora taromdoma. 21Ka wɔgɛ la ɔɔrɔ futo bo ka yiredoma, te dabeem ka tara ka la ɔɔrɔ saŋa poan. 22A mɛŋa n wogore futo pin'ira a mɛŋa, te ka lɔgɔrɔ dɛna lɔgɔsaalehe peelehe, la lɔgɔ mɔlɔ. 23Ka sera han zin'ire teŋa la nayaŋa nɔɔrɛn, la keendoma sohoga poan a tare zuo mɛ. 24Ka wogore la fusonɔ la sɛgana kɔɔhera bɔ'ɔra leebedoma. 25Ka paŋa la ka nɛreŋɔ bo la ka lɔgɔrɔ la poan. Ka la'are la bala ge tara beere potɛn'ɛrɛ. 26Ka tɔgɔre mɛ la yam, ka pa'alɛ nɛreba la etesoŋɔ. 27Ka behere ka yiredoma la soŋa soŋa, ge ka tara zinyangarɛ. 28Ka kɔma kan'are la som bɔ'ɔra ka, te ka sera mɛ pɛngera ka te, 29pɔgɔhe boe teŋa wa zuo eta soŋa, ge hon gane se zan'an, 30nonɔm dela ponpan'ahomtooma, te soŋa dɛna zaŋa, ge pɔgɔsɛka n zote Na'ayenɛ te ba wan pɛngera. 31Ka nare yɔɔre ka tooma la zan'an poan. Bahɛ te ka tooma la nɛɛ peelomen te ba pɛngera ka.
bam_Latn